# Fisherman's Friends

The Fisherman's Friends són un grup de música folk de Port Isaac, Cornualla, que canten un tipus de cançons marineres anomenades Sea Shanty. Actuen a nivell local des del 1995 i van signar un contracte discogràfic amb Universal Music el març de 2010. Tot i que essencialment són un grup a cappella, actualment els seus enregistraments d'estudi inclouen instrumentació senzilla tradicional i les actuacions en directe sovint també inclouen música popular més contemporània i un gran toc d'humor.

## Membres

A la formació original, tots els membres del grup "van créixer a mitja milla del port de Port Isaac", excepte John McDonnell, que és un Yorkshireman, d'aquí el nom del grup. Peter Rowe va ser el membre fundador més antic. Va morir el gener de 2021 a l'edat de 88 anys.
Actuals
* Jeremy Brown
* John Lefty Lethbridge
* Jason Nicholas
* Toby Lobb
* John McDonnell (Johnny Mac)
* Jon Cleavie Cleave
* Bill Hawkins

## Trajectòria

El 2009, el disc jockey i locutor de la BBC Radio, Johnnie Walker, estant de vacances a Port Isaac, que s'havia fet famós perquè era el lloc on es filmava la sèrie El doctor Martin, va ensopegar amb dos CD casolans del grup. El gerent de Walker, Ian Brown, va viatjar fins a Port Isaac i van negociar un contracte de gravació per valor d'un milió de lliures amb Universal Music Group, que va publicar el seu primer àlbum comercial l'any següent.
El 2023, la banda va incorporar músics i vocalistes excel·lents com Simon Johnson i Marcus Bonfanti a la seva formació en directe. Tots dos havien aparegut anteriorment en àlbums anteriors gravats per la banda.
El grup va actuar a l'edició del 2010 del festival de música Cornbury a Oxfordshire, al Festival de Glastonbury en diverses ocasions, normalment a l'escenari acústic, però en una ocasió actuant al Pyramid Stage, i al Cambridge Folk Festival. El grup també ha participat al Towersey Festival, Wickham Festival, Beautiful days, Costa Del Folk, Shrewsbury Folk Festival, Tunes in the Dunes, Boardmasters i Celtic Connections, entre d'altres. Com que són semi-professionals, el grup no fa gires extensives, sinó que solen embarcar-se en gires curtes durant els mesos de novembre i de febrer/març. Avui dia encara de tant en tant actuen a l'estiu a Port Isaac de forma benèfica, cantant a The Platt, a la platja del port.

### Gravacions

El grup va publicar tres CD abans de signar amb la discogràfica Universal. L'any 2002, amb el nom de "Port Isaac Fishermen's Friends", van gravar un àlbum, principalment per recaptar fons per a la Royal National Lifeboat Institution, que es va publicar amb el segell Clovelly (#CLCD12702). L'àlbum, titulat Fishermen's Friends Are Home from the Sea, conté 20 temes gravats a l'església de Saint Peter de Port Isaac els dies 26 i 27 d'abril de 2002. Tots els temes es canten a l'estil tradicional a cappella. L'àlbum va ser dissenyat per Bob Whitney i produït per John Perkins. El seu primer àlbum amb Universal, Port Isaac's Fisherman's Friends, també va ser gravat a l'església, aquest cop a la parròquia de St Kew, Cornualla, i publicat l'abril del 2010.
El 2010 van tornar a gravar la cançó, No Hopers, Jokers and Rogues, amb una nova lletra en suport d'Anglaterra a la Copa del Món de Futbol a Sud-àfrica.

### Televisió

El maig de 2010 es va emetre per BBC4 un documental de Gareth Malone sobre cançons marineres que incloïa una contribució del grup. The Fisherman's Friends també van protagonitzar un anunci de l'empresa de peix Young's Seafood.
El grup també ha aparegut a The One Show de la BBC One en dues ocasions, al programa tyambé de la BBC Countryfile amb John Craven, ha estat protagonista d'un documental del canal ITV1 que va mostrar el seu primer èxit. I a un documental d'Sky Arts que incloïa la seva actuació al festival Celtic Connections de Glasgow.

### Llargmetratge

El 15 de març de 2019 es va estrenar als cinemes d'arreu del Regne Unit la pel·ícula Fisherman's Friends dirigida per Chris Foggin.El rodatge va començar el 30 d'abril de 2018 a Port Isaac i Londres durant cinc setmanes. Tots els membres de la banda apareixen en cameos a la pel·lícula i van treballar-hi com a assessors.
L'agost de 2022 es va estrenar una seqüela titulada Fisherman's Friends: One and All. L'argument de la pel·lícula tracta sobre la lluita per produir un segon àlbum i com aquesta els porta a actuar al Pyramid Stage de Glastonbury.

### Musical

Un musical anomenat Fisherman's Friends: The Musical basada en la història real del grup i en la pel·lícula del 2019 es va estrenar al teatre Hall for Cornwall de Truro l'octubre del 2021, fou escrit per Amanda Whittington i dirigit per James Grieve.

## Accident mortal

El 9 de febrer de 2013, una pesada porta d'acer del centre d'art G Live de Guildford va caure mentre s'estava arranjant per a un espectacle del grup, matant el seu director de gira Paul McMullen. El cantant Trevor Grills va patir greus ferides al cap i va morir a l'hospital dos dies després.
Després d'una investigació sobre la tragèdia, l'empresa Express Hi-Fold Doors, subministradora de la porta d'acer, va ser multada amb 30.000 £ per infringir la normativa de seguretat, però el director de l'empresa va ser absolt d'homicidi involuntari i negligència greu.

## Premis

Els 2011 els Fisherman's Friends van rebre el premi The Good Tradition Award a la BBC Radio 2 Folk Awards per mantenir viva la música folk i portar-la a nous públics.

## Discografia
### Àlbums

* 2000. Suck'em and Sea
* 2002. Home from the Sea
* 2009. Another Mouthful From ... The Fisherman's Friends (disc d'or per la Indústria Fonogràfica Britànica)
* 2010. Port Isaac's Fisherman's Friends
* 2013. One and All
* 2015. Proper Job
* 2018. Sole Mates
* 2019. Keep Hauling (disc d'argent per la Indústria Fonogràfica Britànica)

### Senzills

* 2006. Roots
* 2010. Back of the Net
* 2013. Mary Anne

## Referències

* ↑ «Fisherman's Friends Net Catchy Album Deal». Sky News. Arxivat de l'original el 22 març 2010. [Consulta: 9 febrer 2025].
* ↑ «Yorkshireman» (en anglès). Dictionary Cambridge. [Consulta: 9 febrer 2025].
* ↑ «Band». The Fisherman's Friends. [Consulta: 9 febrer 2025].
* ↑ Armstrong, Paul «Peter Rowe Fisherman's Friends founder dies» (en anglès). The Packet, 07-01-2021 [Consulta: 9 febrer 2025].
* 1 2 3 Thorpe, Vanessa «Fisherman’s Friends: behind feelgood film of Cornwall’s folk stars lies a tragedy» (en anglès). The Guardian, 18-11-2018 [Consulta: 9 febrer 2025].
* ↑ «Cornbury Music Festival 2010». Songkick. [Consulta: 10 febrer 2025].
* 1 2 Gifford, Ralph «Ship comes in at last for Cornish folk singers» (en anglès). The Independent, 07-02-2011 [Consulta: 10 febrer 2025].
* ↑ McCrum, Kirstie «Fisherman’s Friends announce special charity show in Cornwall» (en anglès). Cornwall Live, 26-07-2024 [Consulta: 10 febrer 2025].
* ↑ «The "Platt"» (en anglès). The Fisherman's Friends. [Consulta: 10 febrer 2025].
* ↑ «Cornwall singers win deal to make album of sea shanties» (en anglès). BBC News, 18-03-2010 [Consulta: 10 febrer 2025].
* ↑ «Shanties and Sea Songs with Gareth Malone». 16 maig 2011. BBC Four. [Consulta: 10 febrer 2025].
* ↑ «Young's 'Hungry Sailor' ad - Chip Shop Cod». 22 març 2011. YouTube. [Consulta: 10 febrer 2025].
* ↑ Harding, Laura «Production begins on Port Isaac’s Fisherman’s Friends film starring Noel Clarke» (en anglès). Irish Independent, 08-05-2018 [Consulta: 10 febrer 2025].
* ↑ «"Drama queen" Imelda May to make acting debut in Fisherman's Friends sequel» (en anglès). RTÉ, 15-04-2021 [Consulta: 10 febrer 2025].
* ↑ «Fishermen's Friends to perform at Glastonbury». 2 juny 2011. BBC News. [Consulta: 10 febrer 2025].
* ↑ «Hall For Cornwall announces world premiere of Fisherman’s Friends The Musical» (en anglès). Hall For Cornwall. [Consulta: 10 febrer 2025].
* ↑ «Fisherman's Friends tour manager dies in G Live accident» (en anglès). BBC News, 10-02-2013 [Consulta: 10 febrer 2025].
* ↑ «Fisherman's Friends' Trevor Grills dies after G Live accident» (en anglès). BBC News, 12-02-2013 [Consulta: 10 febrer 2025].
* ↑ «Donovan 'fired-up' by Lifetime Achievement Award» (en anglès). The Telegraph, 08-02-2011 [Consulta: 9 febrer 2025].
* ↑ «Port Isaac's Fisherman's Friends». Discogs. [Consulta: 9 febrer 2025].
* 1 2 «Certified Awards Search». BPI. [Consulta: 9 febrer 2025].
* ↑ Battersby, Matilda «The Fisherman's Friends dedicate new album One and All to tenor Trevor Grills who died in freak accident» (en anglès). The Independent, 25-06-2013 [Consulta: 10 febrer 2025].
* ↑ «Fisherman's Friends release Trevor Grills memorial single» (en anglès). BBC News, 25-06-2013 [Consulta: 10 febrer 2025].